
	  Comisia pentru agricultură, silvicultură, industrie alimentară şi servicii  specifice
	
	                          Bucureşti,  14.03.2010  

                         Nr.24/157


RAPORT  

asupra propunerii legislative pentru completarea art. 42 din Legea nr. 329/2009 privind reorganizarea unor autorităţi şi instituţii  publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional  

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice  a fost sesizată spre dezbatere în fond cu propunerea legislativă  pentru completarea art. 42 din Legea nr. 329/2009 privind reorganizarea unor autorităţi şi instituţii  publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional, transmisă cu adresa nr.Pl. x 760 din 29 noiembrie 2010 şi înregistrată cu nr.24/811/02.12.2010.
La întocmirea raportului, Comisia a avut în vedere avizele favorabile ale Consiliului Legislativ şi Consiliului Economic şi Social  şi punctul de vedere negativ al Guvernului.
Propunerea legislativă are ca obiect completarea cu un nou alineat a art. 42 din Legea nr. 329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional, cu completările ulterioare, în sensul posibilităţii producătorilor agricoli de a achiziţiona tractoare noi de 300 cp sau maşini agricole autopropulsate, în schimbul predării spre casare a cel mult 10 tractoare sau maşini agricole autopropulsate uzate.  
Propunerea legislativă pentru completarea art. 42 din Legea nr. 329/2009 privind reorganizarea unor autorităţi şi instituţii  publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional face parte din categoria legilor organice, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul  Adrian Rădulescu - secretar de stat în cadrul Ministerului Agriculturii şi Dezvoltării Rurale.

La lucrările Comisiei  au fost prezenţi 23 de deputaţi, din totalul de 25 membri ai comisiei.

Raportul Comisiei a fost adoptat în unanimitate, în şedinţa din 8 martie 2011.
Propunerea legislativă a fost respinsă de Senat în şedinţa din 24 noiembrie 2010.
Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat, cu modificările şi completările ulterioare, este de competenţa decizională a Camerei Deputaţilor.

În urma dezbaterii, Comisia propune admiterea cu modificări a propunerii legislative. 
AMENDAMENTE ADMISE 
În urma dezbaterii, Comisia propune adoptarea proiectului de lege cu următoarele amendamente: 


	Nr. crt.
	Text Legea nr. 329/20109 privind reorganizarea unor autorităţi şi instituţii  publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional  
	Text iniţiatorului 
	Text propus de Comisie

(autorul amendamentului)
	Motivarea amendamentelor

	0
	1
	2
	3
	4

	1. 
	
	Titlul legii
L E G E 

pentru completarea art. 42 din Legea nr. 329/2009 privind reorganizarea unor autorităţi şi instituţii  publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional  


	Titlul legii 
L E G E 

pentru modificarea alin.(1) şi (3)   ale art. 42 din Legea nr. 329/2009 privind reorganizarea unor autorităţi şi instituţii  publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional  


	Amendamentul se impune deoarece propunem modificarea art. 42 din actul normativ.

	2. 
	Art. 42. – (1) Cuantumul primei de casare este de cel mult 17.000 lei, fără ca acesta să depăşească:

 a) pentru persoana fizică 50% din preţul de achiziţie al tractorului nou sau al maşinii agricole autopropulsate noi;

b) pentru persoana juridică 40% din preţul de achiziţie fără TVA al tractorului nou sau al maşinii agricole autopropulsate noi.

...................................................
(3) De prevederile alin. (2) beneficiază şi proprietarii de tractoare uzate şi maşini agricole autopropulsate uzate, persoane fizice, precum şi moştenitorii acestora, care s-au asociat în vederea achiziţionării în coproprietate a unui tractor nou şi/sau a unei maşini agricole autopropulsate noi, pentru desfăşurarea unor activităţi agricole specifice. În această situaţie fiecare beneficiază de o primă în sumă de cel mult 17.000 de lei, cu condiţia ca asociaţii să achiziţioneze în coproprietate un tractor nou şi/sau o maşină agricolă autopropulsată nouă, iar cuantumul cumulat al primelor să nu depăşească 50% din valoarea noii achiziţii.
	Art. I.  La articolul 42 din Legea nr. 329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional, publicată în Monitorul Oficial al României, Partea I, nr. 761 din 9 noiembrie 2009, cu completarea ulterioară, după alineatul (3) se introduce un nou alineat,  alin.(4), cu următorul cuprins:
	Articol unic. – Alineatele (1) şi (3) ale articolului 42 din Legea nr. 329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional, publicată în Monitorul Oficial al României, Partea I, nr. 761 din 9 noiembrie 2009, cu modificările şi completările ulterioare, se modifică după cum urmează:
„Art.42. – (1) Cuantumul primei de casare este de cel mult 17.000 lei, fără ca acesta să depăşească 40% din preţul de achiziţie fără TVA al tractorului nou sau al maşinii agricole autopropulsate noi.
…………………………………...

         (3) De prevederile alin. (2) beneficiază şi proprietarii de tractoare uzate şi maşini agricole autopropulsate uzate, persoane fizice, precum şi moştenitorii acestora, care s-au asociat în vederea achiziţionării în coproprietate a unui tractor nou şi/sau a unei maşini agricole autopropulsate noi, pentru desfăşurarea unor activităţi agricole specifice. În această situaţie fiecare beneficiază de o primă în sumă de cel mult 17.000 de lei, cu condiţia ca asociaţii să achiziţioneze în coproprietate un tractor nou şi/sau o maşină agricolă autopropulsată nouă, iar cuantumul cumulat al primelor să nu depăşească 40% din valoarea noii achiziţii, fără TVA.”

Munteanu Ioan – deputat Independent 

Tărâţă Culiţă – deputat Independent
	Limita procentuală pe care o propunem este în acord cu prevederile Regulamentului (CE) nr. 1857/2006 al Comisiei, din 15 decembrie 2006, privind aplicarea articolelor 87 şi 88 din Tratat ajutoarelor de stat pentru întreprinderile mici şi mijlocii care îşi desfăşoară activitatea în domeniul producţiei de produse agricole şi de modificare a Regulamentului (CE) nr. 70/2001, precum şi cu Liniile Directoare Comunitare privind ajutoarele de stat în sectorul agricol şi forestier 2007-2013.



	3. 
	
	„(4) De prevederile alin.(2) beneficiază şi proprietarii de tractoare uzate şi maşini agricole autopropulsate uzate, în vederea achiziţionării unui tractor nou de 300 CP şi/sau a unei maşini agricole autopropulsate noi, în schimbul predării spre casare a cel mult 10 tractoare uzate sau 10 maşini agricole autopropulsate uzate.”
	Se elimină.
Munteanu Ioan – deputat Independent 

Kelemen Atilla – deputat UDMR
	Pentru aplicarea prevederilor este necesară notificarea CE. În aceste condiţii aplicarea legii nr.329/2009 va fi blocată.

	4. 
	
	Art.II. Ordinul Ministrul Mediului şi Pădurilor nr. 2/2010 pentru aprobarea Ghidului de finanţare a Programului de stimulare  a înnoirii Parcului Naţional de tractoare şi maşini agricole autopropulsate, publicat în Monitorul Oficial al României, Partea I. nr. 31 din 15 ianuarie 2010 se modifică în mod corespunzător.
	Se elimină. 
Munteanu Ioan – deputat Independent 

Ghiveciu Marian – deputat PSD 
	Ca urmare a eliminării alin.(4). 


Comisia a propus aprobarea proiectului cu 23 voturi pentru,  0  voturi împotrivă şi 0 abţineri.

              
         PREŞEDINTE,

                      


SECRETAR,

 

             
        Dr. ing. Stelian FUIA 


                               Vasile MOCANU  


                 
Consilier Anton Păştinaru

